CELEX: 62013CA0069
Language: hu
Date: 2014-02-13 00:00:00
Title: C-69/13. sz. ügy: A Bíróság (második tanács) 2014. február 13-i ítélete (a Tribunale civile di Roma (Olaszország) előzetes döntéshozatal iránti kérelme) — Mediaset SpA kontra Ministero dello Sviluppo Economico (Előzetes döntéshozatal iránti kérelem — Állami támogatások — Digitális dekóderek megvásárlásához vagy bérletéhez nyújtott támogatás — A támogatási programot a belső piaccal összeegyeztethetetlennek nyilvánító bizottsági határozat — Visszatéríttetés — A visszatéríttetendő összeg számszerűsítése — A nemzeti bíróság szerepe — A Bizottság állásfoglalásainak a nemzeti bíróság általi figyelembevétele a bizottsági határozat végrehajtása keretében — A jóhiszemű együttműködés elve)

29.3.2014   
            
            
               HU
            
            
               Az Európai Unió Hivatalos Lapja
            
            
               C 93/17
            
         A Bíróság (második tanács) 2014. február 13-i ítélete (a Tribunale civile di Roma (Olaszország) előzetes döntéshozatal iránti kérelme) — Mediaset SpA kontra Ministero dello Sviluppo Economico
   (C-69/13. sz. ügy) (1)
   
   (Előzetes döntéshozatal iránti kérelem - Állami támogatások - Digitális dekóderek megvásárlásához vagy bérletéhez nyújtott támogatás - A támogatási programot a belső piaccal összeegyeztethetetlennek nyilvánító bizottsági határozat - Visszatéríttetés - A visszatéríttetendő összeg számszerűsítése - A nemzeti bíróság szerepe - A Bizottság állásfoglalásainak a nemzeti bíróság általi figyelembevétele a bizottsági határozat végrehajtása keretében - A jóhiszemű együttműködés elve)
   2014/C 93/27
   Az eljárás nyelve: olasz
   
      A kérdést előterjesztő bíróság
   
   Tribunale civile di Roma
   
      Az alapeljárás felei
   
   
      Felperes: Mediaset SpA
   
      Alperes: Ministero dello Sviluppo Economico
   
      Tárgy
   
   Előzetes döntéshozatal iránti kérelem — Tribunale civile di Roma — Jogellenes állami támogatások visszatéríttetése — A visszatéríttetendő összeg számszerűsítése — Az ezen összeg meghatározására vonatkozó szempontokat meghatározó bizottsági határozat — A Bíróság azon ítélete, amely elismerte a nemzeti bíróság azon lehetőségét, hogy vizsgálja a Bizottság által meghatározott szempontok megfelelőségét — A nemzeti bíróság mérlegelési jogkörének terjedelme
   
      Rendelkező rész
   
   
               1.
            
            
               Bár a valamely állami támogatási programot jogellenesnek és a belső piaccal összeegyeztethetetlennek nyilvánító, és a támogatások visszatéríttetését elrendelő, ugyanakkor e támogatás egyéni kedvezményezettjeit nem azonosító, és a visszatéríttetendő pontos összeget meg nem határozó európai bizottsági határozat végrehajtása biztosításának tekintetében e határozat köti a nemzeti bíróságot, az említett intézmény által a hivatkozott határozat végrehajtása során kifejtett állásfoglalások azonban nem kötik. Mindazonáltal a nemzeti bíróság, a jóhiszemű együttműködésnek az EUSZ 4. cikk (3) bekezdésében rögzített elvére tekintettel, ezeket az állásfoglalásokat mint az értékelés elemeit köteles figyelembe venni az előtte folyó eljárásban.
            
         
               2.
            
            
               A nemzeti bíróság a visszatéríttetendő támogatás összegének meghatározása során — ha az Európai Bizottság valamely támogatási programot jogellenesnek és a belső piaccal összeegyeztethetetlennek nyilvánító határozatában nem azonosította a szóban forgó támogatások egyéni kedvezményezettjeit, és a visszatéríttetendő összeget sem határozta meg — juthat olyan a következtetésre, hogy a támogatás összege nullával egyenlő, amennyiben ez a tudomására hozott releváns adatok összessége alapján végzett számításból következik.
            
         
      (1)  HL C 147., 2013.5.25.